ପରୀକ୍ଷା ଦେଇପାରିଲେନି ୧୬ ପିଲା\nକାମାକ୍ଷାନଗର, ୨୦।୧୨(ଡି.ଏନ.ଏ.)-ଢେଙ୍କାନାଳ ଜିଲା କଙ୍କଡ଼ାହାଡ଼ ବ୍ଲକ ବୀରାଶାଳ ମହାବିଦ\nପରୀକ୍ଷା ଦେଇପାରିଲେନି ୧୬ ପିଲା\t December 20th, 00:00 AM December 20th, 00:00 AM\nକାମାକ୍ଷାନଗର, ୨୦।୧୨(ଡି.ଏନ.ଏ.)-ଢେଙ୍କାନାଳ ଜିଲା କଙ୍କଡ଼ାହାଡ଼ ବ୍ଲକ ବୀରାଶାଳ ମହାବିଦ୍ୟାଳୟ ଯୁକ୍ତ୩ ଦ୍ୱିତୀୟ ବର୍ଷର ୧୬ ଛାତ୍ରୀଛାତ୍ର ତୃତୀୟ ସେମିଷ୍ଟର ପରୀକ୍ଷାରୁ ବଞ୍ଚତ୍ତ ହୋଇଛନ୍ତି। ଉତ୍କଳ ବିଶ୍ୱବିଦ୍ୟାଳୟ ଅଧୀନରେ ପିଲାମାନେ ପରୀକ୍ଷା ଦେଉଥିଲେ। ହେଲେ ନିର୍ଦ୍ଧାରିତ ସମୟରେ ସେମାନଙ୍କ ଆଡ୍ମିଟ୍ କାର୍ଡ ଆସି ନ ଥିଲା। ବୁଧବାର ପରୀକ୍ଷା ଦେବାକୁ ଆସିଥିବାବେଳେ କଲେଜ କର୍ତ୍ତୃପକ୍ଷ ସେମାନଙ୍କୁ ଅନୁମତି ଦେଇ ନ ଥିଲେ। ପରୀକ୍ଷାରୁ ବଞ୍ଚତ୍ତ ଛାତ୍ରୀଛାତ୍ର ଏହାର ପ୍ରତିବାଦରେ ଉପଜିଲାପାଳଙ୍କ ଦ୍ୱାରସ୍ଥ ହୋଇଛନ୍ତି। ପ୍ରଥମ ବର୍ଷର ଦୁଇଟି ସେମିଷ୍ଟର ଦେଇଥିବା ସମ୍ପୃକ୍ତ ପିଲାମାନେ ଦ୍ୱିତୀୟ ବର୍ଷ ପରୀକ୍ଷାରୁ ବଞ୍ଚତ୍ତ ହେବା ପ୍ରଶ୍ନବାଚୀ ସୃଷ୍ଟି କରିଛି। ପରୀକ୍ଷା ପାଇଁ ମାତ୍ରାଧିକ ଟଙ୍କା ଦିଆଯାଇଥିଲା। ଏହାସତ୍ତ୍ୱେ କଲେଜ କର୍ତ୍ତୃପକ୍ଷ ଜାଣିଶୁଣି ଏଭଳି କରିଥିବା ମୁନି ମହାନ୍ତ, ଇନ୍ଦୁମତୀ ଦେହୁରି, ହାଇମତି ଦେହୁରି, ସନ୍ତୋଷ ମହାରଣା, ଚୁନୁରାମ ଟୁଡୁ, ଜେନା ମୁଣ୍ଡା, ଦିଲୀପ ତିରିଆ ପ୍ରମୁଖ ଅଭିଯୋଗ କରିଛନ୍ତି। ଏ ନେଇ ଉପଜିଲାପାଳ କଳ୍ପତରୁ ବେହେରା ଛାତ୍ରୀଛାତ୍ରଙ୍କୁ ଆଶ୍ୱାସନା ଦେବା ସହିତ ଘଟଣାର ତୁରନ୍ତ ତଦନ୍ତ କରିବାକୁ ପ୍ରତିଶ୍ରୁତି ଦେଇଛନ୍ତି। ଏପରି ଅନିୟମିତତାରେ ସମ୍ପୃକ୍ତ ଦୋଷୀ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ସେ କହିଛନ୍ତି। ଏ ସଂକ୍ରାନ୍ତରେ କଲେଜ ଅଧ୍ୟକ୍ଷଙ୍କ ପ୍ରତିକ୍ରିୟା ମିଳିପାରିନାହିଁ।
